Што да іншых удзельнікаў канцэрта, то іх можна ўмоўна падзяліць на дзве групы: дэбютанты і хэдлайнеры фэсту. Хэдлайнеры не патрабуюць асобнага прадстаўлення. Гэта прадстаўнікі айчыннай pagan-metal сцэны — гурт Znich, а таксама лідары беларускай сярэднявечнай музыкі Стары Ольса. Апошнія на фэсце зайграюць кампазіцыі, якія самі музыкі толькі нядаўна “расчыталі”. Гэта мелодыі з “Полацкага сшытка”, а таксама дзве песні ХІІІ стагоддзя, прысвечаныя Дзеве Марыі. Але сумна не будзе. Лідар гурта Зміцер Сасноўскі паабяцаў, што яны выканаюць і старыя, вясёлыя, “дурдомныя” песні.